తల్లావఝల పతంజలి శాస్త్రికి రావిశాస్త్రి అవార్డు అంటే, అందరి కన్నా ముందు ఎక్కువ సంతోషించేది కె.ఎన్.వై పతంజలి. తనను చిన్న పతంజలిగా నిలుపుకుంటూ ఈ కథల పెంకి వాడు, దేశంలో ‘‘అప్పన్న సర్దార్’’ వంటి రాజకీయ కామెడీలు చేసే ఒక నికృష్ట తరగతి గురించి ఆమ్లపు బుడ్ల వలె అక్షరాలు విసిరినవాడు, మొదటగా భ్రాతృ వందనం చేశాడు వీరి కథలకు ముందుమాట రాస్తూ. ఇదే నెలలో, 12వ తేదీన, 2006లో. అన్నగా, కథలను చెప్పడంలో దన్నుగా ఈ పతంజలిని నుతించాడు. 1962లో టీనేజీలోనే, తన తొలికథ ‘‘సీతన్న తాత’’ రాసినా, అదేదో రోజూ రాసేసి, వందలకథలను బళ్ళకు ఎత్తేయాల్సిన వీర కంకణాలు కట్టుకున్న రచయితల మల్లే కాకుండా, కథ కథకు, ఒక వ్యక్తిత్వం ఉంటుందని నమ్మేవారిలో ఒకడిగా కనిపిస్తాడీయన. అందుకే కథలు తక్కువ, కదలిక ఎక్కువ జాబితాలోకి వస్తాడు తల్లావఝల పతంజలి శాస్త్రి గారు.ఉత్తరాంధ్ర మహేంద్రగిరిలా ఎత్తైనకథకుడు చిన్న పతంజలి, ఇప్పుడైనా ఈ సందర్భంలో ఇలాగే రాస్తాడని నేను నమ్ముతాను: ‘‘ఆయన నా వలె బండ వాడు కాదు. నా కంటే పెద్ద పతంజలికి మొహమాటం, వినయం, ఓర్పు, సహనం చాలాఎక్కువ. నాలోని దుర్లక్షణాలు అంతగా లేక, నాలోని లేశ మాత్రపు మంచి లక్షణాలు పుష్కలంగా ఉన్నందువల్ల కూడా ఆయన పెద్ద పతంజలి. పెద్దవారికి చిన్నవారు నమస్కరించాలి కాబట్టి ఆ పని చేస్తున్నాను’’ అంటూ కథలు చెప్పడంలో మన భారతీయమైన లోతును ప్రస్తుతిస్తూ, అలా కథలు చెప్పగల కళా కౌశలం వీరికి దండిగా ఉన్నదని అంటూ, కథ రాయడం కన్నా కథ చెప్పడమే, పాతదీ, గట్టిదీ అయిన తీరు అని విశ్లేషించాడు ఆ చిన్న ముందుమాటలో. నేను ఎక్కువ కథలు చెప్పలే కపోయాను, పెద్ద పతంజలి ఎక్కువ కథలు చెప్పగలిగారు అంటూ ‘రాయ డం’, ‘చెప్పడం’లో గల సహజత్వలక్షణాన్ని బలంగా ప్రతిపాదించారు.2017 రావిశాస్త్రి అవార్డు కోసం ఎంపిక చేయబడ్డ, ఈ లౌకిక జీవన అధ్యయన శీలి, నాటకాల్లో సైతం, స్త్రీల జీవితం పట్ల ఇంతటి వినిమయ, ఆధిపత్య, బానిస –యజమాని బాంధవ్య బహుళ వాస్తవికతను ప్రశ్నించడంలో, ఇది తప్పుకాదా అని నిలదీయడంలో, ఒక ముఖ్యమైన పరిశీలకుడు ఉన్నాడు. తన కథా రచన ద్వారా మానవ సమాజ చలనశీలతలో మూలవాసుల సృజన గరిమ తాను సేకరించిన కథల ద్వారా ఎరిగిన వాడు పెద్ద పతంజలి శాస్త్రి. రావి శాస్త్రిని ఎప్పుడూ చూడలేక పోయాను అని చెప్పే ఈ ప్రవాహ పతంజలి, అయిదున్నర దశాబ్దాలుగా ఎన్నో కథా ద్వీపాలను, అవేనండీ బతుకు లంకలను సజాయించిన సజల శిల్పి తల్లావఝల పతంజలి శాస్త్రి. వారికి విశాఖలో, రావిశాస్త్రి గారి 96వ జయంతి నాడు ఈ గౌరవం, పెద్ద పతంజలి ద్వారా తెలుగు కథకు దక్కిన ఒక విభిన్న సంపన్నత.(నేడు రావిశాస్త్రి 96వ జయంతి, విశాఖలో అవార్డు ప్రదాన సభ)- రామతీర్థ
tallavazala patanjali saastriki ravisastri avaardu ante, andari kanna mundu ekkuva santoshinchedi ke.en.vai patanjali. tananu chinna patanjaligaa nilupukuntu ee kathala penki vaadu, desamlo ‘‘appanna sardar’’ vanti rajakeeya kaamedeelu chese oka nikrushta taragati gurinchi aamlapu budla vale aksharaalu visirinavaadu, modatagaa bhraatru vandanam cheshaadu veeri kathalaku mundumata raastuu. ide nelalo, 12va tedeena, 2006loo. annagaa, kathalanu cheppadamlo dannugaa ee patanjalini nutinchaadu. 1962loo tenageelone, tana tolikatha ‘‘seetanna taata’’ rasina, adedo roojoo rasesi, vandalakathalanu ballaku etteyaalsina veera kankanaalu kattukunna rachayitala malle kakunda, katha kathaku, oka vyaktitvam untundani nammevaarilo okadigaa kanipistaadiiyana. anduke kathalu takkuva, kadalika ekkuva jaabitaaloki vastaadu tallavazala patanjali saastri gaaru.uttarandhra mahendragirila ettainakathakudu chinna patanjali, ippudaina ee sandarbhamlo ilaage raastaadani nenu nammutaanu: ‘‘aayana naa vale banda vaadu kaadu. naa kante pedda patanjaliki mohamatam, vinayam, orpu, sahanam chalakkuva. naloni durlakshanaalu antagaa leka, naloni lesha maatrapu manchi lakshanaalu pushkalamgaa unnanduvalla kuudaa aayana pedda patanjali. peddavaariki chinnavaaru namaskarinchaali kabatti aa pani chestunnanu’’ antuu kathalu cheppadamlo mana bhaaratheeyamaina lothunu prastutistuu, alaa kathalu cheppagala kalaa kausalam veeriki dandigaa unnadani antuu, katha rayadam kanna katha cheppadame, paatadii, gattidee ayina teeru ani vislaeshimchaadu aa chinna mundumaatalo. nenu ekkuva kathalu cheppale kapoyanu, pedda patanjali ekkuva kathalu cheppagaligaaru antuu ‘raaya dam’, ‘cheppadam’loo gala sahajatvalakshanaanni balangaa pratipaadinchaaru.2017 ravisastri avaardu kosam empika cheyabadda, ee loukika jeevana adhyayana sheeli, naatakaallo saitam, streela jeevitam patla intati vinimaya, aadhipatya, banisa –yajamani bandhavya bahula vaastavikatanu prasninchadamlo, idhi tappukada ani niladeeyadamlo, oka mukhyamaina pariseelakudu unnaadu. tana kathaa rachana dwara manava samaja chalanaseelatalo moolavaasula srujana garima taanu sekarinchina kathala dwara erigina vaadu pedda patanjali saastri. ravi saastrini eppuduu chudaleka poyanu ani cheppe ee pravaha patanjali, ayidunnara dasaabdaalugaa enno kathaa dveepaalanu, avenandi batuku lankalanu sajaayinchina sajala shilpi tallavazala patanjali saastri. vaariki visaakhalo, ravisastri gaari 96va jayanti naadu ee gowravam, pedda patanjali dwara telugu kathaku dakkina oka vibhinna sampannata.(nedu ravisastri 96va jayanti, visaakhalo avaardu pradaana sabha)- ramatirtha